sagorsarker/bangla-wikipedia huggingface dataset:
প্রধান ধর্মাবলম্বী গোষ্ঠীসমূহ

বিশ্বের প্রধান ধর্ম ও আধ্যাত্মিক বিশ্বাসগুলোকে কয়েকটি গোষ্ঠীতে ভাগ করা যায়। এটি প্রথম শুরু হয়েছিল ১৮ শতকে সমাজের উন্নতির স্তর বোঝার জন্য। তবে এখন অনেক সংস্কৃতি এই ধরণের ভাগকে আর ভালোভাবে দেখে না।
কোনো ধর্ম বা ধর্মাবলম্বী গোষ্ঠী সুনির্দিষ্টভাবে নির্ধারণ করাও কঠিন একটি কাজ। অনেক ধর্মের রয়েছে নানা ফেরকা এবং পারস্পরিক সংশ্লিষ্টতা। যেমন, ধর্মের তালিকায় খ্রিস্ট ধর্ম-উদ্ভূত বিভিন্ন ফেরকার কোনটি আলাদা ধর্ম হিসেবে ধরা হবে আর কোনটি খ্রিস্ট ধর্মে অন্তর্ভুক্ত হবে সে বিষয় একমত হওয়া সহজ নয়। একইভাবে, আহ্‌মাদিয়ারা নিজেদের মুসলিম মনে করলেও অনেক ইসলামি ধর্মীয় ও রাজনৈতিক গোষ্ঠী তাদের ভিন্ন ধর্মানুসারী বলে দাবী করেন - এমতাবস্থায় আহ্‌মাদিয়াদের মুসলিম ধরা হবে কিনা সে বিষয়ও বিতর্ক থেকে যায়।
প্রধান ধর্ম নির্ধারণের সবচেয়ে প্রচলিত উপায় হল ধর্মানুসারীদের সংখ্যার ভিত্তিতে তা নির্ধারণ। তবে এই সংখ্যা-উপাত্তও সবসময় যথেষ্ট যাচাই বা নির্ভরযোগ্য নয়। সাধারণত কোনো দেশের আদমশুমারি থেকে এই উপাত্ত সংগ্রহ করা হয়। যুক্তরাষ্ট্র, বা ফ্রান্সের মত যেসব দেশে আদমশুমারিতে ব্যক্তির ধর্মীয় বিশ্বাস সংক্রান্ত তথ্য থাকে না, সেখানে জরিপের মাধ্যমে তথ্য সংগ্রহ করা হয়। এই উপাত্তের নির্ভরযোগ্যতার পেছনে অন্তরায়সমূহ হল - সকল আদমশুমারি বা জরিপে একই ধরনের প্রশ্ন করে ব্যক্তির বিশ্বাস সংক্রান্ত তথ্য না নেয়া, ধর্মের পরিধি বা সংজ্ঞা নিয়ে সর্বত্র একই মত না থাকা, জরিপকারী সংস্থার পক্ষপাত ও দৃষ্টিভঙ্গি। তারপরেও এই উপাত্তের সমাহার মোটা দাগে পৃথিবীর বৃহত্তম ধর্মাবলম্বী গোষ্ঠীগুলোকে শনাক্ত করে।
অনুসারীর সংখ্যার ভিত্তিতে বিভিন্ন বিশ্বাসের তালিকা নিম্নে দেয়া হল। এখানে এমন বিশ্বাসী গোষ্ঠীও অন্তর্ভুক্ত করা হয়েছে, যাদের বিশ্বাস সার্বিকভাবে কোনো ধর্ম গঠন করে না, আবার তারা অন্য কোনো সংঘবদ্ধ ধর্মীয় গোষ্ঠীরও অন্তর্গত নন।
ফালুন গং ব্যতীত অন্যান্য ধর্মাবলম্বী-সংখ্যার উপাত্ত নেয়া হয়েছে Adherents.com এই পাতার ২০০৫ সংস্করণ হতে। বিভিন্ন উৎস হতে সকল উপাত্ত নিয়ে এই তালিকা সংকলনে যে পদ্ধতি গ্রহণ করা হয়েছে, তা বিস্তারিত জানতে Adherents.com-এর ব্যাখ্যা দেখুন।
<nowiki>*</nowiki> ফালুন গং-এর উপাত্তটি গণপ্রজাতন্ত্রী চীনের ১৯৯৯ সালের উপাত্ত হতে পাওয়া; ২০০৪ সাল নাগাদ তাদের নেতৃত্ব অনুসারীর সংখ্যা ১০ কোটি বলে দাবী করেছেন।
<nowiki>**</nowiki> adherents.com এ জুচে-কে আলাদা ধর্ম হিসেবে দেখানো হলেও প্রাতিষ্ঠানিকভাবে এই মতবাদ কোনো ধর্মীয় বিশ্বাস প্রচার করে না এবং ইহবাদী বৈশিষ্ট্যসম্পন্ন বিধায় এটিকে ধর্মীয় নয় এমন মতবাদের শ্রেণীতে রাখা হল।
খ্রিস্টান সায়েন্স মনিটর ধর্মগুলোর অনুক্রম নির্ধারণের ক্ষেত্রে কেবল সুসংগঠিত ধর্মসমূহ বিবেচনায় এনেছে। এখানে পত্রপত্রিকায় প্রকাশিত একটি তালিকা উল্লেখিত হল। ১৯৯৮ সালে পত্রিকায় "Top 10 Organized Religions in the World" নামে বিশ্বের সর্ববৃহৎ ১০ টি ধর্মের তালিকা প্রকাশিত হয়:
<nowiki>*১</nowiki> অনুসারী সংখ্যা Adherents.com, থেকে নেয়া। ২০০৫ সালের তথ্য অনুসারে।
<nowiki>*২</nowiki> কেবল বামের দুইটি কলাম খ্রিস্টান সায়েন্স মনিটর থেকে নেয়া হয়েছে। বাকি তথ্যগুলো এই নিবন্ধের জন্য সংগৃহীত।
<nowiki>*৩</nowiki> ভৌগোলিক তথ্যসমূহ এনসাইক্লোপিডিয়া ব্রিটানিকা বিশ্বকোষের ককটি টেবিল থেকে নয়া হয়েছে। Worldwide Adherents of All Religions by Six Continental Areas, ২০০২ সালের তথ্য মতে।
<nowiki>*৪</nowiki> "World Christian Encyclopedia"-এর ধর্ম পাতার অনুসারী সংখ্যার বিন্যাস অনুসারে করা হয়েছে, David A. Barrett, 2001, p. 4.
অত্তো এ মেজ্জো

অত্তো এ মেজ্জো (, বাংলা: "সাড়ে আট") ফেদেরিকো ফেল্লিনির রচনা এবং পরিচালনায় নির্মিত একটি ইতালীয় চলচ্চিত্র। এটি ১৯৬৩ সালে মুক্তি পায়। সমালোচক এবং দর্শকেরা বেশ নিয়মিতই এটিকে এখন পর্যন্ত নির্মিত অন্যতম সেরা চলচ্চিত্র হিসেবে আখ্যায়িত করেন। চলচ্চিত্র সংস্থা এবং শিক্ষাঙ্গণ কর্তৃক প্রণীত সর্বকালের সেরা দশ সিনেমার সকল তালিকাতেই একে থাকতে দেখা যায়। সম্প্রতি ব্রিটিশ ফিল্ম ইনস্টিটিউট চলচ্চিত্র পরিচালকদের ভোটাভুটির মাধ্যমে তৈরি করা সর্বকালের সেরা চলচ্চিত্রের তালিকায় এটি ৩য় স্থান অধিকার করেছে। প্রভাবশালী এবং সৃজনশীল চিত্রগ্রাহক জিয়ানি দি ভেনান্‌জো সাদা-কালোতে এর চিত্র গ্রহণ করেছেন। ছবিটির সুর এবং সঙ্গীত পরিচালনা করেছেন নিনো রোতা।
চলচ্চিত্র নির্মাণ নিয়ে নির্মিত সর্বকালের অন্যতম সেরা সিনেমা ফেদেরিকো ফেলিনির অত্তো এ মেজ্জো। একজন চলচ্চিত্র পরিচালকের ব্যক্তিগত সংকট সিনেমাতে মহাকাব্যিক রূপ নিয়েছে। গুইদো আন্‌সেল্‌মি একজন পরিচালক যার চলচ্চিত্র এবং ব্যক্তিগত জীবন চোখের সামনে নস্যাৎ হয়ে যাচ্ছে। সিনেমার প্রাথমিক "ওয়ার্কিং নাম" ছিল "লা বেল্লা কনফুসিওন" (সুন্দর বিভ্রান্তি)। সিনেমাটি আসলেই জীবনের একটি বিভ্রান্তিকর অবস্থাকে ফুটিয়ে তুলেছে যেখানে আছে: একটি ঝিকিমিকি স্বপ্ন, একটি সার্কাস এবং একটি জাদুকরী অভিনয়।
ফ্রিমেসন্‌স

ফ্রিমেসন
ফ্রিম্যাসনরির মৌলিক, স্থানীয় সাংগঠনিক ইউনিট হল লজ। এই প্রাইভেট লজগুলি সাধারণত একটি গ্র্যান্ড লজ বা গ্র্যান্ড ওরিয়েন্ট দ্বারা আঞ্চলিক পর্যায়ে (সাধারণত একটি রাজ্য, প্রদেশ, বা জাতীয় সীমানা সহকারে) তত্ত্বাবধান করা হয়। কোন আন্তর্জাতিক, বিশ্বব্যাপী গ্র্যান্ড লজ নেই যা সমস্ত ফ্রিম্যাসনির তত্ত্বাবধান করে; প্রতিটি গ্র্যান্ড লজ স্বাধীন, এবং তারা অপরিহার্যভাবে একে অপরকে বৈধ হিসাবে স্বীকৃতি দেয় না।
ফ্রিম্যাসনরির ডিগ্রীগুলি মধ্যযুগীয় ক্রাফট গিল্ডের তিনটি গ্রেড ধরে রাখে, শিক্ষানবিশ, জার্নিম্যান বা ফেলো (যাকে এখন ফেলোক্রাফ্ট বলা হয়) এবং মাস্টার মেসন। এই তিন ডিগ্রিধারী প্রার্থীকে ক্রমাগত ফ্রিমেসনরির প্রতীকগুলির অর্থ শেখানো হয় এবং অন্যান্য সদস্যদের বোঝানোর জন্য আঁকড়ে ধরা, চিহ্ন এবং শব্দ দেওয়া হয় যে তিনি এত দীক্ষিত হয়েছেন। ডিগ্রীগুলি হল রূপক নৈতিকতা খেলা এবং অংশ বক্তৃতা। ক্রাফট (বা ব্লু লজ) ফ্রিমেসনরি দ্বারা তিনটি ডিগ্রি দেওয়া হয় এবং এই ডিগ্রির যে কোন সদস্য ফ্রিম্যাসন বা মেসন নামে পরিচিত। অতিরিক্ত ডিগ্রী আছে, যা এলাকা এবং এখতিয়ারের সাথে পরিবর্তিত হয়, এবং সাধারণত তাদের নিজস্ব সংস্থা দ্বারা পরিচালিত হয় (যারা ক্রাফট ডিগ্রি পরিচালনা করে তাদের থেকে আলাদা)।
মেসন্‌সদের তালিকা সমৃদ্ধ ওয়েবসাইট
ব্লেড রানার

ব্লেড রানার ১৯৮২ সালে মুক্তিপ্রাপ্ত একটি মার্কিন চলচ্চিত্র। বৈজ্ঞানিক কল্পকাহিনীভিত্তিক এই চলচ্চিত্রটি পরিচালনা করেন রিডলি স্কট। এই চলচ্চিত্রের চিত্রনাট্যের রচয়িতা হ্যাম্পটন ফ্যাঞ্চার ও ডেভিড পিপলস - তারা ফিলিপ কে ডিক রচিত কল্পকাহিনী "ডু অ্যান্ড্রয়েডস ড্রিম অফ ইলেক্ট্রিক শিপ" নামের উপন্যাসের ভিত্তিতে এই চিত্রনাট্য রচনা করেন।
বনি অ্যান্ড ক্লাইড (চলচ্চিত্র)

বনি অ্যান্ড ক্লাইড আর্থার পেন পরিচালিত ১৯৬৭ সালের অপরাধমূলক জীবনী চলচ্চিত্র। এতে ক্লাইড ব্যারোর ভূমিকায় অভিনয় করেছেন ওয়ারেন বিটি ও বনি পার্কার-এর ভূমিকায় অভিনয় করেছেন ফায়ে ডানাওয়ে। অন্যান্য চরিত্রে অভিনয় করেছেন মাইকেল জে. পোলার্ড, জিনি হেকম্যান, এস্তেলা পার্সনস প্রমুখ। ছবিটির চিত্রনাট্য লিখেছেন ডেভিড নিউম্যান ও রবার্ট বেন্টন।
ব্ল্যাঞ্চ ব্যারো চরিত্রে অভিনয়ের জন্য এস্তেলা পার্সনস শ্রেষ্ঠ পার্শ্ব অভিনেত্রীর জন্য একাডেমি পুরস্কার এবং এই ছবির চিত্রগ্রাহক বার্নেট গাফি শ্রেষ্ঠ চিত্রগ্রহণের জন্য একাডেমি পুরস্কার অর্জন করেন।
মহামন্দার সময়ে ক্লাইড ব্যারো বনি পার্কারের মায়ের গাড়ি চুরি করার সময় দুজনের সাক্ষাৎ হয়। বনি তার একগুঁয়ে হোটেল পরিচারিকার চাকরিতে বিরক্ত ছিল। ফলে সে ক্লাইডের সাথে তার অপরাধমূলক কাজে যোগ দেন। তারা কিছু কাজ বাগিয়ে নেয়, কিন্তু দুজনে নতুন হিসেবে খুব একটা সুবিধা করতে পারে না। কিন্তু ধীরে ধীরে তাদের অপরাধের মাত্রা বাড়তে থাকে এবং তারা দুজনে ফেরারী হয়ে যায়।
একাডেমি পুরস্কার
কাসাব্লাঙ্কা (চলচ্চিত্র)

কাসাব্লাঙ্কা () মাইকেল কার্টিজ পরিচালিত ১৯৪২ সালের মার্কিন প্রণয়ধর্মী নাট্য চলচ্চিত্র। এতে শ্রেষ্ঠাংশে অভিনয় করেছেন হামফ্রি বোগার্ট, ইংরিদ বারিমান ও পল হেনরাইড এবং পার্শ্ব চরিত্রে অভিনয় করেছেন ক্লদ রেইন্স, কনরাড ফাইট, সিডনি গ্রিনস্ট্রিট, পেটার লরা ও ডুলি উইলসন। দ্বিতীয় বিশ্বযুদ্ধের সময়ে ধারণকৃত ও সে সময়ের পটভূমিতে নির্মিত চলচ্চিত্রটির গল্প একজন মার্কিন প্রবাসীকে (বোগার্ট) কেন্দ্র করে গড়ে ওঠেছে, যাকে তার প্রেমিকা (বারিমান) কিংবা তার প্রেমিকার স্বামী ও চেকস্লোভাক নেতাকে (হেনরাইড) জার্মানদের বিরুদ্ধে যুদ্ধ চালিয়ে যেতে ভিশি নিয়ন্ত্রিত কাসাব্লাঙ্কা শহর থেকে পালানোয় সাহায্য করার মধ্য থেকে যে কোন একটি বিকল্প বাছাই করতে হবে। চলচ্চিত্রটির চিত্রনাট্য মারি বার্নেট ও জোন অ্যালিসনের অ-মঞ্চস্থ "এভরিবডি কামস টু রিক'স" নাটক থেকে নেওয়া হয়েছে। 
১৯৪২ সালে জানুয়ারি মাসে ওয়ার্নার ব্রসের গল্প সম্পাদক আইরিন ডায়মন্ড প্রযোজক হাল বি. ওয়ালিসকে "এভরিবডি কামস টু রিক'স" নাটকের চলচ্চিত্র স্বত্ব ক্রয়ের জন্য বলেন। জুলিয়াস জে. ও ফিলিপ জি. এপস্টাইন ভ্রাতৃদ্বয়কে শুরুতে চিত্রনাট্য রচনার দায়িত্ব অর্পণ করা হয়। স্টুডিওর মানা স্বত্ত্বেও তারা ১৯৪২ সালের প্রারম্ভে ফ্রাঙ্ক কাপ্রার "হোয়াই উই ফাইট" ধারাবাহিকের কাজ করতে চলে যান। এ সময়ে এপস্টাইন ভ্রাতৃদ্বয় ফিরে আসার পূর্ব পর্যন্ত হাওয়ার্ড কোখকে চিত্রনাট্য রচনার দায়িত্ব দেওয়া হয়। ১৯৪২ সালের ২৫শে মে মূল চিত্রগ্রহণ শুরু হয়, যা ৩রা আগস্ট সমাপ্ত হয়। সম্পূর্ণ চলচ্চিত্রটি ক্যালিফোর্নিয়ার বারব্যাঙ্কে ওয়ার্নার ব্রস স্টুডিওতে ধারণ করা হয়, শুধু একটি দৃশ্য লস অ্যাঞ্জলেসের ভ্যান নাইজ বিমানবন্দরে ধারণ করা হয়।
যদিও "কাসাব্লাঙ্কা" প্রতিষ্ঠিত তারকা ও প্রথম সারির লেখকদের নিয়ে নির্মিত এ-তালিকাভুক্ত চলচ্চিত্র ছিল না, চলচ্চিত্রটি নির্মাণের সাথে সংশ্লিষ্ট কেউই প্রত্যাশা করেনি এটি সে সময়ে হলিউডে নির্মিত অন্যান্য চলচ্চিত্রের সাথে প্রতিযোগিতা করে আলাদাভাবে জায়গা করে নিতে পারবে। ১৯৪২ সালের ২৬শে নভেম্বর নিউ ইয়র্ক সিটিতে চলচ্চিত্রটির বৈশ্বিক উদ্বোধনী প্রদর্শনী হয় এবং ১৯৪৩ সালের ২৩শে জানুয়ারি মার্কিন যুক্তরাষ্ট্রে মুক্তি পায়।
"কাসাব্লাঙ্কা" শ্রেষ্ঠ চলচ্চিত্র বিভাগে একাডেমি পুরস্কার অর্জন করে এবং কার্টিজ শ্রেষ্ঠ পরিচালনা বিভাগে একাডেমি পুরস্কার ও এপস্টাইন ভ্রাতৃদ্বয় ও কোখ শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন। চলচ্চিত্রটির খ্যাতি ধীরে ধীরে বাড়তে থাকে এবং এর মূল চরিত্রাবলি, স্মরণীয় সংলাপ, ও পরিব্যাপক থিম গান প্রতীকী হয়ে ওঠে এবং ধারাবাহিকভাবে ইতিহাসের সেরা চলচ্চিত্রের তালিকায় শীর্ষে অবস্থান করে। "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" হিসেবে গণ্য করে ১৯৮৯ সালে মার্কিন যুক্তরাষ্ট্রের লাইব্রেরি অব কংগ্রেস চলচ্চিত্রটিকে তাদের ন্যাশনাল ফিল্ম রেজিস্ট্রিতে সংরক্ষণের জন্য নির্বাচিত করে।
দ্বিতীয় বিশ্বযুদ্ধের প্রেক্ষাপটে মরোক্কোর ক্যাসাব্লাঙ্কা শহরে গড়ে উঠেছে এই চলচ্চিত্রের কাহিনী।
স্ট্রিমিং অডিও
ধেড়ে ইঁদুর (গণ)

ইঁদুর "রাটাস" ("rattus") গণের একটি দন্তুর স্তন্যপায়ী
প্রাণী। কৃষি ভিত্তিক সভ্যতার সাথে ইঁদুরের দীর্ঘ ও নিবিড় সম্পর্ক দেখা যায়।
ইঁদুর দৈর্ঘে ৪-৮ ইঞ্চি হয়। খুব দ্রুত চলাচল করে, মাটিতে গর্ত করে থাকে এবং জমির ফসল, ঘরের আসবাব, কাপড় প্রভৃতি কেটে নষ্ট করে। ইঁদুর নগর জীবনের অবিচ্ছেদ্য অংশে পরিণত হয়েছে। পৃথিবীর সকল শহরেই মানুষের বসতির খুব কাছে, এমনকি বাড়ি ও অন্যান্য নির্মাণের ভিতর ইঁদুর বাস করে। এরা অতি দ্রুত বংশবৃদ্ধি করে। এদের শরীর দ্রুত অনেক পরিমাণে খাদ্য গ্রহণ করতে সক্ষম।
ইঁদুরের লোমে থাকা পোকার দেহে এক ধরনের ব্যাকটেরিয়া থাকে, সেই ব্যাকটেরিয়ার ফলে প্লেগ নামক রোগ ছড়ায়। অতীতে এই রোগ বহুবার মহামারি হয়ে বিপুল মানুষের মৃত্যু ঘটিয়েছে। আধুনিক যুগে টীকা ও শক্তিশালী অ্যান্টিবায়োটিকের কারণে এই অসুখ বিলুপ্তপ্রায়।
সিটিজেন কেইন

সিটিজেন কেইন (ইংরেজি ভাষায়: Citizen Kane) অরসন ওয়েলস পরিচালিত একটি মার্কিন নাট্য চলচ্চিত্র যা ১৯৪১ সালে মুক্তি পেয়েছিল। আরকেও পিকচারসের অর্থায়নে নির্মীত এই সিনেমা ছিল ওয়েলসের করা প্রথম পূর্ণদৈর্ঘ্য চলচ্চিত্র। সাইট অ্যান্ড সাউন্ড সাময়িকী চলচ্চিত্র সমালোচকদের ভোটের মাধ্যমে সেরা চলচ্চিত্র নির্বাচন করে। গত পাঁচ বারই এই ভোটে সর্বকালের সেরা চলচ্চিত্র হিসেবে মনোনীত হয়েছে সিটিজেন কেইন। এটি মূলত উদ্ভাবনী চিত্রগ্রহণ, সঙ্গীত এবং ন্যারেটিভ কাঠামোর জন্য প্রশংসিত।
সিনেমার কাহিনী আবর্তিত হয় চার্লস ফস্টার কেইন নামক একটি চরিত্রের জীবন ও কর্মকে কেন্দ্র করে। চরিত্রটি মার্কিন সংবাদপত্র মালিক ও ব্যবসায়ী উইলিয়াম ড়্যান্ডল্‌ফ হার্স্ট, শিকাগোর ধনকুবের স্যামুয়েল ইনসাল ও হ্যারল্ড ম্যাকরমিক এবং কিছুটা ওয়েলসের নিজের জীবনী অবলম্বনে নির্মীত। মুক্তি পাওয়ার পর হার্স্ট তার অধীনস্থ কোন পত্রিকায় এটি সম্বন্ধে কোন খবর প্রকাশ নিষিদ্ধ করে দিয়েছিল। কেইন প্রকাশনা বাণিজ্যে জীবন শুরু করেছিল আদর্শ ও সমাজের প্রতি দায়িত্ববোধ থেকে, কিন্তু ধীরে ধীরে সে কেবলমাত্র ক্ষমতার ধান্ধায় কাজ করতে শুরু করে। মৃত্যুর ঠিক পূর্ব মুহূর্তে কেইন "রোজবাড" শব্দটি উচ্চারণ করে। এরপর একজন সাংবাদিক এই শব্দ উচ্চারণের কারণ খুঁজে বের করার চেষ্টা করতে থাকে। এই নিউজরিল রিপোর্টারের গবেষণার মাধ্যমেই চলচ্চিত্রটি এগোয় এবং অধিকাংশ কাহিনী দেখানো হয় ফ্ল্যাশব্যাকের মাধ্যমে।
মার্কারি থিয়েটারে অত্যন্ত সফল ক্যারিয়ার এবং ১৯৩৮ সালে রেডিওতে বিতর্কিত "দ্য ওয়ার অফ দ্য ওয়ার্ল্ডস" সম্প্রচার করে পরিচিতিতে আসা ওয়েলসকে শীঘ্রই হলিউড সিনেমার দিকে নিয়ে আসার চেষ্টা শুরু করে। ১৯৩৯ সালেই তিনি আরকেও পিকচারসের সাথে একটি চুক্তি সই করেন। প্রথম সিনেমার জন্যই ওয়েলসকে স্টুডিও থেকে নিজের গল্প তৈরি, নিজস্ব অভিনেতা ও ক্রু ব্যবহার এবং ফাইনাল কাট নিজের মত করে তৈরির স্বাধীনতা দেয়া হয়েছিল, প্রথমবারের পরিচালকদের ক্ষেত্রে যেমনটি সাধারণত করা হয় না। প্রকল্প তৈরিতে দুইবার ব্যর্থ হওয়ার পর অবশেষে হারমান ম্যাংকিভিচকে নিয়ে তিনি সিটিজেন কেইনের চিত্রনাট্য লিখে ফেলেন। শুটিং চলে মূলত ১৯৪০ সালে এবং ১৯৪১ সালেই যুক্তরাষ্ট্র ছবিটি মুক্তি পেয়ে যায়।
সমালোচকদের প্রশংসা পেলেও সিটিজেন কেইন বক্স অফিস থেকে নিজের নির্মাণ ব্যয় পুষিয়ে নিতে ব্যর্থ হয়। মুক্তির কিছুদিন পর এর কথা সবাই ভুলে যায়। কিন্তু দ্বিতীয় বিশ্বযুদ্ধ শেষ হওয়ার পর ফরাসি চলচ্চিত্র সমালোচকরা চলচ্চিত্রটি দেখে ভূয়সী প্রশংসা করে। এরপর ১৯৫৬ সালে যুক্তরাষ্ট্রে পুনর্মুক্তির পর অত্যন্ত প্রশংসার সাথে এটি গৃহীত হয়। অনেক চলচ্চিত্র সমালোচক সিটিজেন কেইনকে এখন পর্যন্ত নির্মীত সেরা সিনেমা মনে করেন। এত প্রশংসা দেখে রজার ইবার্ট এক সময় সিদ্ধান্ত টেনে দিয়েছিলেন এইভাবে, "সুতরাং সূরাহা হয়ে গেছে যে সিটিজেন কেইন সর্বকালের সেরা চলচ্চিত্র"। সাইট অ্যান্ড সাউন্ডের নির্বাচনের পাশাপাশি অ্যামেরিকান ফিল্ম ইনস্টিটিউটের সেরা চলচ্চিত্রের তালিকাতেও এটি প্রথম স্থানে রয়েছে। ২০১১ সালের ১৩ই সেপ্টেম্বর ব্লু-রে ডিস্কে চলচ্চিত্রটি ছাড়া হয়েছে। মুক্তির ৭০ বছর পূর্তি উপলক্ষে এমনটি করা হয়।
ধর্মতাত্ত্বিক পদার্থবিজ্ঞান

ধর্মতাত্ত্বিক পদার্থবিজ্ঞান (Theophysics বা Theisics) ধর্মতত্ত্ব এবং পদার্থবিজ্ঞানকে একত্রিত করার একটি বৈজ্ঞানিক প্রচেষ্টার নাম। অনেকে এটিকে ছদ্ম পদার্থবিজ্ঞান হিসাবে আখ্যায়িত করে থাকেন। এটি মূলত ধর্মতত্ত্বের একটি শাখা যেখানে পদার্থবিজ্ঞানের তত্ত্ব এবং নীতিমালার মাধ্যমে একটি উচ্চতর সর্বেসর্বা সত্ত্বার অস্তিত্ব প্রমাণের চেষ্টা করা হয়। ধর্মতাত্ত্বিক পদার্থবিজ্ঞানীদের চিন্তার মূল ক্ষেত্র হল মহা বিস্ফোরণ তত্ত্ব। অনেকেই মনে করেন, মহা বিস্ফোরণের শক্তি একটি উচ্চতর শক্তির উৎস থেকে এসেছে।
ধর্মতত্ত্ব নিজে এক ধরনের বিশেষ প্রকাশ (রিভিলেশন) এবং পদার্থবিজ্ঞান হচ্ছে সাধারণ প্রকাশ। এই দুটি বিস্ময়কর প্রকাশকে একত্রিত করতে পারলে একটি একীভূত একক প্রকাশের সন্ধান পাওয়া যেতে পারে। এই একীভূত প্রকাশ ঈশ্বর থেকে শুরু করে তার সৃষ্টি পর্যন্ত ধারাবাহিকতার সব কিছু ব্যাখ্যায় সমর্থ হতে পারে। এটিই ধর্মতত্ত্ব এবং পদার্থবিজ্ঞানের এই শাখার মূল উদ্দেশ্য।
জন ডেভিড ব্যারো

জন ডেভিড ব্যারো এফআরএস (২৯ নভেম্বর ১৯৫২ - ২৬ সেপ্টেম্বর ২০২০) ইংরেজ বিশ্বতত্ত্ববিদ, তাত্ত্বিক পদার্থবিজ্ঞানী এবং গণিতবিদ। বর্তমানে তিনি কেমব্রিজ বিশ্ববিদ্যালয়ে গাণিতিক বিজ্ঞানের গবেষণা অধ্যাপক হিসেবে কর্মরত আছেন। মৌলিক গবেষণা ছাড়াও জনপ্রিয় বিজ্ঞান গ্রন্থ এবং শৌখিন নাট্যকার হিসেবে তার পরিচিতি রয়েছে।
ইংরেজি ভাষায়:
অন্যান্য ভাষায়:
ডেভিড ডয়েচ

ডেভিড ডয়েচ (জন্ম: ১৯৫৩, হাফসা, ইসরায়েল) অক্সফোর্ড বিশ্ববিদ্যালয়ের পদার্থবিজ্ঞানী। এছাড়া তিনি ক্লেয়ারেন্ডন গবেষণাগারের কোয়ন্টাম কম্প্যুটেশন কেন্দ্রে পারমাণবিক ও লেজার পদার্থবিজ্ঞানের অবৈতনিক ভিজিটিং অধ্যাপক হিসেবে শিক্ষকতা করে থাকেন। তিনি কোয়ান্টাম কম্পিউটার ক্ষেত্রে অগ্রদূতের ভূমিকা পালন করেছেন এবং কোয়ান্টাম বলবিজ্ঞানে বহু-বিশ্ব ব্যাখ্যা বিষয়টির অন্যতম প্রস্তাবক।
ক্লেয়ারেন্ডন গবেষণাগার

ক্লেয়ারেন্ডন গবেষণাগার ইংল্যান্ডের অক্সফোর্ডে অবস্থিত অক্সফোর্ড বিশ্ববিদ্যালয়ের একটি গবেষণাগার। অক্সফোর্ডে ক্লেয়ারেন্ডন ভবন নামে আরেকটি স্থাপনা রয়েছে যা সম্পূর্ণ ভিন্ন। এর সাথে গবেষণাগারের কোন সম্পর্ক নেই। পদার্থবিজ্ঞানের বিভাগের অভ্যন্তরে পারমাণবিক ও লেজার পদার্থবিজ্ঞান এবং ঘনীভূত বস্তু পদার্থবিজ্ঞানের গ্রুপগুলোর জন্যই এই গবেষণাগার। পদার্থবিজ্ঞানের অন্য চারটি গ্রুপ এই গবেষণাগারে কাজ করে না। অক্সফোর্ডের কোয়ান্টাম কম্পিউটেশন কেন্দ্র এখানেই অবস্থিত।
মিডলজব্রা ফুটবল ক্লাব

মিডলজব্রা ফুটবল ক্লাব ( , ; এছাড়াও মিডলজব্রা এফসি অথবা শুধুমাত্র মিডলজব্রা নামে পরিচিত) হচ্ছে মিডলজব্রা ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৬ সালে প্রতিষ্ঠিত হয়েছে। ১৯৯২ সালে প্রিমিয়ার লিগ প্রতিষ্ঠিত হবার সময় তারা উক্ত লিগের প্রতিষ্ঠাকালীন সদস্য ছিল। মিডলজব্রা এফসি তাদের সকল হোম ম্যাচ মিডলজব্রার রিভারসাইড স্টেডিয়ামে খেলে থাকে; যার ধারণক্ষমতা হচ্ছে ৩৪,০০০। ১৮৮৯ সালে পেশাদার ফুটবল শুরু করার পর এটি এই ক্লাব দ্বারা ব্যবহৃত তৃতীয় স্টেডিয়াম। বর্তমানে এই ক্লাবের ম্যানেজারের দায়িত্ব পালন করছেন মাইকেল ক্যারিক এবং সভাপতির দায়িত্ব পালন করছেন স্টিভ গিবসন। বর্তমানে ইংরেজ মধ্যমাঠের খেলোয়াড় জনি হাউসন এই ক্লাবের অধিনায়কের দায়িত্ব পালন করছেন।
১৯৮৬ সালে অর্থনৈতিকে কারণে ক্লাবটি বন্ধ হয়ে যাওয়ার উপক্রম হয়েছিল। পরবর্তীতে তৎকালীন বোর্ড সদস্য ও বর্তমানের চেয়ারম্যান স্টিভ গিবসনের গঠিত কনসোর্টিয়ামের কল্যাণে ক্লাবটি বেঁচে যায়। ২০০৪ সালে মিডলজব্রা লিগ কাপের শিরোপা জয়লাভ করে, যা ক্লাবটির একমাত্র প্রধান শিরোপা। এই ক্লাবের প্রধান প্রতিপক্ষ হচ্ছে নিউক্যাসেল ইউনাইটেড এবং সান্ডারল্যান্ড। এই ক্লাবের প্রথাগত জার্সিতে লাল পোশাক ও সাথে সাদা রঙের মিশ্রণ লক্ষ্য করা যায় এবং প্রাতিষ্ঠানিক প্রতীক হচ্ছে গর্জনরত সিংহ।
ঘরোয়া ফুটবলে, মিডলজব্রা এফসি এপর্যন্ত ৫টি শিরোপা জয়লাভ করেছে; যার মধ্যে ৪টি ইএফএল চ্যাম্পিয়নশিপ এবং ১টি ফুটবল লিগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক ফুটবলে, এই ক্লাবের সবচেয়ে বড় সাফল্য হচ্ছে ২০০৫–০৬ উয়েফা কাপের ফাইনালে পৌঁছানো; যেখানে তারা স্পেনীয় ক্লাব সেভিয়ার কাছে ০–৪ গোলের ব্যবধানে পরাজিত হয়েছে।
বেনজির ভুট্টোর গুপ্তহত্যা

২০০৭ সালের ২৭ ডিসেম্বর রাওয়ালপিন্ডির এক নির্বাচনী সমাবেশ শেষে সভাস্থল ত্যাগ করার পর গাড়ীতে আরোহণের পর মুহূর্তে আত্মঘাতী হামলায় নিহত হন বেনজির ভুট্টো। আত্মঘাতী হামলাকারী প্রথমে তার ঘাড়ে গুলি করে এবং পরবর্তীকালে আত্মঘাতী বোমার বিস্ফোরণ ঘটায়। পুলিশ প্রতিবেদনে বলা হয়েছিলে, র‌্যালি শেষে বেনজীর তার এসইউভিতে চড়ে গন্তব্যে যাত্রা করবেন এমন সময় তার গাড়িতে এক বা একাধিক আততায়ী গুলিবর্ষণ করে। যখন অন্য কেউ মনে করছিল বেনজীরকে গুলি করে হত্যার প্রচেষ্টা সম্পূর্ণ সফল হয়নি, তখন এসইউভি'র আশেপাশে কোথাও থেকে বোমা বিস্ফোরণ ঘটায়। পাকিস্তানের অভ্যন্তরীন মন্ত্রণালয় জানিয়েছিল, ঘাড়ে গুলি লাগার কারণে বেনজীরের মৃত্যু হয়েছে। বিভিন্ন সূত্রে বলা হয়েছিল, যে আততায়ী গুলি করেছিল সে-ই নিরাপত্তা রক্ষীদের হাত থেকে বাঁচতে বোমা বিস্ফোরণটি ঘটায়।
দলের নিরাপত্তা উপদেষ্টা বলেছিলেন, আততায়ী নিজের শরীরে রাখা বোমার বিস্ফোরণ ঘটানোর পূর্বে বেনজীরের ঘাড়ে ও বুকে গুলি করেছিল। বেনজীর রাওয়ালপিন্ডির লিয়াকত জাতীয় বাগ থেকে র‌্যালি শেষে ফিরার উদ্যোগ করছিলেন। স্থানীয় সময় ১৮:১৬ (জিএমটি ১৩:১৬)-তে রাওয়ালপিন্ডি জেনারেল হাসপাতালে নেয়ার সময় বেনজীরকে মৃত ঘোষণা করা হয়। আত্মঘাতী বোমা বিস্ফোরণে দলের কর্মীসহ মোট ২৩/২৪ জন নিহত হয়েছিল। উল্লেখ্য যে, এই ঘটনার দুই মাস আগেও একবার বেনজীর হত্যার ব্যর্থ চেষ্টা করা হয়েছিল।
বেনজীর ভুট্টোর নিরাপত্তা উপদেষ্টা বলেছেন, একজন আততায়ী বেনজীর গাড়িতে উঠার পর তার ঘাড়ে এবং কাঁধে গুলি করেছে। এই গুলির ফলেই বেনজীরের মৃত্যু হয়। গুলি করার পর আততায়ী যখন পালানোর কোন উপায় খুঁজে পাচ্ছিল না তখন সে নিজের শরীরে বেঁধে রাখা বোমার বিস্ফোরণ ঘটায়। এতে সে সহ আরও অনেকে নিহত হয়। দলের কর্মী এবং বেনজীরের সমর্থকরা এই ঘটনাতেই তার মৃত্যুর বিষয়ে নিশ্চয়তা দিচ্ছে। তারা বলছে, সরকার থেকে বেনজীরকে যথেষ্ট নিরাপত্তা না দেয়ার কারণেই এমনটি ঘটতে পেরেছে। না হলে এতো নিকট থেকে আততায়ীর গুলি করাটা বেশ বিস্ময়জনক।
কিন্তু পরবর্তীকালে পাকিস্তানের সরকারি কর্তৃপক্ষের বরাত দিয়ে বলা হয়েছে, রঞ্জন রশ্মি পরীক্ষায় বেনজীরের মাথা বা শরীরের অন্য কোথায় গুলির অস্তিত্ব পাওয়া যায়নি। শুধু গুলি নয়, তার শরীরে বহিরাগত কোন বস্তুর অস্তিত্বই এক্স-রেতে ধরা পড়েনি। তারা বলেন, বোমা বিস্ফোরিত হবার পর প্রচণ্ড অভিঘাত তরঙ্গের সৃষ্টি হয়। এই অভিঘাত থেকে নিজেকে বাঁচানোর জন্য বেনজীর গাড়িতে ঢুকে নিরাপদ স্থানে সরে যাবার চেষ্টা করেন। কিন্তু অভিঘাতে গাড়ি দুলে উঠে এবং গাড়ির ডানদিকের সানরুফের লিভারটি তার মাথায় সজোরে আঘাত করে। এই আঘাতেই তার মৃত্যু হয়। অনেকেই ধারণা করছেন, বেনজীরের নিরাপত্তা যথেষ্ট ছিলনা বলে যে অভিযোগ তোলা হচ্ছে, তাকে ধামাচাপা দেয়ার জন্য সরকার এ ধরনের কাহিনী বানিয়েছে। বিশেষত দলীয় কর্মীদের তা-ই মত।
কে বা কারা এই হামলা চালিয়েছে সে বিষয়ে এখনও সুস্পষ্ট কিছু জানা যায়নি। ঘটনার পর আল কায়েদার বরাত দিয়ে একটি টিভিতে জানানো হয়, আল কায়েদাই এই হত্যাকাণ্ড ঘটিয়েছে। কিন্তু ২৯ ডিসেম্বর তারিখে আল কায়েদার ঊর্ধ্বতন কর্তৃপক্ষের বরাত দিয়ে বলা হয়, আল কায়েদা এই হামলা চালায় নি। অর্থাৎ আল কায়েদা এই হামলার দায় অস্বীকার করেছিল।
মহাকালী গার্লস স্কুল অ্যান্ড কলেজ

মহাকালী গার্লস স্কুল অ্যান্ড কলেজ বাংলাদেশের ময়মনসিংহ শহরের একটি প্রাচীন শিক্ষাপ্রতিষ্ঠান। প্রতিষ্ঠানটি ময়মনসিংহ শহরের প্রধান সড়ক গাঙিনারপাড় মোড়ে অবস্থিত। ময়মনসিংহের শিক্ষা ও সংস্কৃতির প্রসারে শহরের জমিদারদের অবদানের একটি অন্যতম সাক্ষ্য এই বিদ্যালয়। নারী শিক্ষা বিস্তারের মহান ব্রত নিয়ে প্রতিষ্ঠানটি প্রতিষ্ঠিত হয় ১৯০৭ সালে। শুরুতে এ প্রতিষ্ঠানের নাম ছিল বিমলা সুন্দরী মহাকালী পাঠশালা। পরবর্তীতে এটি পরিবর্তিত হয়ে হয় মহাকালী বালিকা উচ্চবিদ্যালয়। ১৯৯৫ সালে নারীর উচ্চশিক্ষায় শিক্ষিত করার লক্ষ্যে কলেজ শাখাটি চালু হয়। শিক্ষাপ্রতিষ্ঠানটি প্রায় ৬২ শতাংশ জমির উপর প্রতিষ্ঠিত। প্রতিষ্ঠানটিতে বর্তমানে মোট শিক্ষার্থীর সংখ্যা প্রায় ১৫০০।
মহাকালী গার্লস স্কুল অ্যান্ড কলেজের স্কুল শাখায় ১১ জন এবং কলেজ শাখায় ১৪ জন শিক্ষক-শিক্ষিকা রয়েছেন।
টিম কেহিল

টিমোথি জোয়েল "টিম" কেহিল () (জন্ম ৬ই ডিসেম্বর, ১৯৭৯) সিডনিতে জন্মগ্রহণকারী একজন অস্ট্রেলীয় আন্তর্জাতিক ফুটবল খেলোয়াড়। বর্তমানে তিনি ইংল্যান্ডের পেশাদার ফুটবল ক্লাব এভার্টনের হয়ে খেলছেন। ২০০৬ সালের ফিফা বিশ্বকাপে একজন অস্ট্রেলীয় হয়ে প্রথম গোল করার সুবাদে তিনি বিশ্বব্যপী পরিচিতি পান। একই সাথে তিনি এশিয়ান কাপে প্রথম অস্ট্রেলীয় গোলের মালিক। তার ছোট ভাই ক্রিস কেহিল সামোয়ান জাতীয় ফুটবল দলের অধিনায়ক।
টিম কেহিলের মা সামোয়ান এবং বাবা আইরিশ। ছোটবেলা থেকেই তিনি পরিবারের কাছ থেকে ফুটবল খেলোয়াড় হবার প্রেরণা পেয়েছিলেন। ছোটবেলায় তিনি বালমেইন পুলিস বয়েজ ক্লাব, ম্যারিকভিল রেড ডেভিলস সকার ক্লাব এর হয়ে খেলতেন।
১৯৯৭ সালে কেহিল তার বাবা মার কাছে ফুটবল খেলোয়াড় হিসাবে পেশাদার জীবন শুরু করার জন্য ইংল্যান্ড যাবার অনুমতি চাইলেন। ১৯৯৭ সালে ইংল্যান্ড ভিত্তিক পেশাদার ফুটবল দল মিলওয়াল ফুটবল ক্লাব কেহিলকে সিডনি ইউনাইটেড থেকে বিনামূল্যে নিজেদের করে নেয়। মিলওয়ালের হয়ে মে ২২, ১৯৯৮ সালে কেহিলের অভিষেক ঘটে। ২০০৩- ২০০৪ মৌসুমে কেহিলের একক কৃতিত্বে মিলওয়াল তাদের ক্লাব ইতিহাসে প্রথমবারের মতো এফএ কাপ ফাইনাল এবং উয়েফা কাপ খেলার সুযোগ লাভ করে। সেমিফাইনালে তার অবদান তাকে এনে দেয় এফএ কাপ 'প্লেয়ার অফ দ্য রাউন্ড' নির্বাচনের ১০০,০০০ ভোট। মিলওয়ালের পক্ষে ২৪১ টি খেলায় কেহিলের গোল সংখ্যা ৫৮ টি। ২০০৪ -২০০৫ মৌসুমে প্রিমিয়ার লিগের দল এভার্টন ১.৫ মিলিয়ন পাঊন্ডের বিনিময়ে কেহিলকে দলে ভিড়ায়। এভার্টনের সাথে সাথে ক্রিস্টাল প্যালেসও তাকে আশা করে ছিল। কিন্তু ক্লাবটির সভাপতি সিমোন জর্ডান কাহিলকে বদলির জন্য অর্থ খরচ করতে অপারগতা জানান।
প্রিমিয়ার লিগের প্রথম বছরেই কেহিল এভার্টনের পক্ষে সর্বোচ্চ গোল করেন। ২০০৪-০৫ মৌসুম তিনি সবচেয়ে দর্শক প্রিয় খেলোয়াড় মনোনীত হন। পরবর্তী মৌসুমে এভার্টন কেহিলের বেতন বৃদ্ধির সাথে সাথে তাদের চুক্তি ৫ বছরের জন্য বর্ধিত করে। চুক্তি সম্পাদনের পর এক বার্তায় কেহিল বলেন "All I can say it is another dream come true, another five years at the club I love and at the one that gave me my chance."
ইয়ং-এর গুণাঙ্ক

ইয়াং এর গুণাঙ্ক<nowiki> বা পীড়ন বা বিকৃতির স্থিতিস্থাপক গুনাঙ্ক (অর্থাৎ-প্রতিরোধ বল) হলো একটি যান্ত্রিক বৈশিষ্ট্য যা একটি দৃঢ় পদার্থের পীড়ন বা বিকৃতি পরিমাপ করে যখন বলটি দৈর্ঘ্যের দিকে প্রয়োগ করা হয়। এটি একটি উপাদানের রৈখিক স্থিতিস্থাপক অঞ্চলে পীড়ন বা বিকৃতি{\display style\sigma}\sigma বলবিদ্যায় কোন বস্তুর স্থিতিস্থাপকতা আলোচনার ক্ষেত্রে ব্যবহার করা হয়। প্রতেক প্রদার্থের পীড়ন এবং বিকৃতির সাথে সম্পর্কযুক্ত একটা ধ্রুবক থাকে, সেই ধ্রুবকটার নাম স্থিতিস্থাপক গুনাঙ্ক বা ইয়াংস গুনাঙ্ক । এটি হিসাব করা হয় চাপ -\sigma (প্রতি একক জাগায় বল) ও বিকৃতি -{\displaystyle \varepsilon } \varepsilon (চাপ প্রয়োগে অাকার বা দৈঘের অাপেক্ষিক পরিবর্তন ) দ্বারা‍। 
ঊদাহরনস্বরুপ-
•রাবার (চাপ বাড়ালে :দৈঘ্য সহজেই বেড়ে যায়,মানে কম {\displaystyle E} E)।
•আ্যলুমিনিয়াম (চাপ বাড়ালে :দৈঘ্য খুব অল্প কমে ,মানে বেশি {\displaystyle E} E)।</nowiki>
কোন স্থিতিস্থাপক বস্তুতে অনুদৈর্ঘ্য বিকৃতি সৃষ্টি করলে বস্তুটিতে অনুদৈর্ঘ্য পীড়ন সৃষ্টি হয়। প্রতি একক অনুদৈর্ঘ্য বিকৃতির জন্য বস্তুটিতে যে অনুদৈর্ঘ্য পীড়নের সৃষ্টি হয় তাকেই বলা হয় বস্তুটির উপাদানের ইয়ং গুণাঙ্ক
S.I. পদ্ধতিতে নিউটন প্রতি বর্গ মিটার {প্যাসকেল বা পাস্কাল(Pa)}। তবে ব্যাবহারিক ক্ষেত্রে একক হিসেবে মেগা প্যাসকেল এবং গিগা প্যাসকেল ব্যবহৃত হয়ে থাকে ।
C G S পদ্ধতিতে ডাইন প্রতি বর্গসেমি।
ইয়ং গুনাঙ্ক,E=পীড়ন/বিকৃতি=σ/ε
বার্মিংহ্যাম সিটি ফুটবল ক্লাব

বার্মিংহ্যাম সিটি ফুটবল ক্লাব (; এছাড়াও বার্মিংহ্যাম সিটি এফসি, অথবা শুধুমাত্র বার্মিংহ্যাম সিটি নামে পরিচিত) হচ্ছে বার্মিংহ্যাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৫ সালে স্মল হিথ অ্যালায়েন্স হিসেবে প্রতিষ্ঠিত হয়েছে, অতঃপর ১৯৮৮ সালে ক্লাবের নাম পরিবর্তন করে স্মল হিথ রাখা হয়। ১৯০৫ সালে পুনরায় নাম পরিবর্তন করে বার্মিংহ্যাম ফুটবল ক্লাব এবং সর্বশেষ ১৯৪৩ সালে বর্তমান নামে নামকরণ করা হয়। বার্মিংহ্যাম সিটি তাদের সকল হোম ম্যাচ বার্মিংহ্যামের সেন্ট অ্যান্ড্রু'সে খেলে থাকে; যার ধারণক্ষমতা হচ্ছে ২৯,৪০৯। বর্তমানে এই ক্লাবের ম্যানেজারের দায়িত্ব পালন করছেন আইতোর কারাঙ্কা। ইংরেজ রক্ষণভাগের খেলোয়াড় হার্লি ডিন এই ক্লাবের অধিনায়কের দায়িত্ব পালন করছেন।
স্মল হিথ ইংল্যান্ডের দ্বিতীয় স্তরের ফুটবলের প্রতিষ্ঠাতা সদস্য এবং উক্ত বিভাগের প্রথম চ্যাম্পিয়ন ছিল। তাদের ১৯৫০-এর দশক ও ১৯৬০-এর দশকের প্রথম দিকে এই ক্লাবের সবচেয়ে সেরা সময় অতিবাহিত হয়েছে। উক্ত সময়ে প্রথম স্তরের ফুটবল লিগে তারা সর্বোচ্চ ৬ষ্ঠ স্থান দখল করেছিল এবং ১৯৫৬ সালে এফএ কাপের ফাইনালে উঠতে সমর্থ হয়েছিল। এছাড়াও ১৯৬০ ও ১৯৬১ সালে আন্তঃ-শহর ফেয়ার কাপের ফাইনালে পৌঁছেছিল। তারা ১৯৬৩ সালে অ্যাস্টন ভিলার বিরুদ্ধে লিগ কাপ শিরোপা জয়লাভ করার মাধ্যমে তাদের একমাত্র বড় শিরোপা ঘরে তুলতে সক্ষম হয়েছিল। এই ক্লাবের সবচেয়ে বাজে সময় কাটে ১৯৮৬ সাল থেকে ২০০২ সাল পর্যন্ত; এসময় তারা শীর্ষ স্তরে খেলার যোগ্যতা অর্জনে সম্পূর্ণরূপে ব্যর্থ হয়। তারা ফুটবল লিগের তৃতীয় স্তরে দুই বার অবনমিত হয় এবং লেল্যান্ড ডিএএফ কাপ এবং অটো উইন্ডস্ক্রিন শিল্ড জয়লাভ করে।
উৎস:
দ্বিতীয় বিভাগ / প্রথম বিভাগ / দ্য চ্যাম্পিয়নশিপ (২য় স্তর):
তৃতীয় বিভাগ / দ্বিতীয় বিভাগ (৩য় স্তর):
এফএ কাপ:
ফুটবল লিগ কাপ:
আন্তঃ-শহর ফেয়ার্স কাপ:
সহযোগী সদস্য কাপ / ফুটবল লিগ ট্রফি:
বার্মিংহ্যাম সিনিয়র কাপ:
শক্তি সরবরাহ

শক্তি সরবরাহ () একটি যন্ত্র বা তন্ত্র যা আউটপুট কোন একটি লোড বা লোডসমষ্টিতে বৈদ্যুতিক বা অন্যান্য ধরনের শক্তির যোগান দেয়। একে কখনওবা "শক্তি সরবরাহ একক" বা "পিএসইউ" বলা হয়। শব্দটি প্রধানত তড়িৎ শক্তি যোগানদানের ক্ষেত্রেই ব্যবহৃত হয়। হঠাৎ হঠাৎ যান্ত্রিক শক্তির জন্যও ব্যবহৃত হতে পারে, তবে এছাড়া অন্য কোন শক্তির যোগানকে নির্দেশ করার ঘটনা খুবই বিরল। যে যন্ত্র বা তন্ত্র এভাবে শক্তি সরবরাহ করে তাকে "শক্তি সরবরাহকারী" নামে ডাকা যায়। যদিও এই শব্দ দ্বারা সরবরাহ এবং সরবরাহ ব্যবস্থা উভয়কেই বোঝানো হয়। যেমন, কম্পিউটার পাওয়ার সাপ্লাইকে "কম্পিউটারের শক্তি সরবরাহকারী" নামে আখ্যায়িত করা হয়।
শক্তি সঞ্চারণ

শক্তি সঞ্চারণ () বলতে শক্তিকে উৎপাদনের স্থান থেকে ব্যবহারের জায়গায় পৌঁছানোর অবিরাম প্রক্রিয়াকে বুঝানো হয়। ক্ষমতা হলো একক সময়ে শক্তির একক এবং শক্তি সঞ্চারণকে ক্ষমতা দিয়েই পরিমাপ করা হয় (যেমন, ওয়াট, কিলোওয়াট)। এসআই পদ্ধতিতে এর একক ওয়াট যার সমতুল্য হচ্ছে জুল প্রতি সেকেন্ড বা নিউটন মিটার প্রতি সেকেন্ড। প্রযুক্তির উন্নয়নের ফলে বর্তমানে সঞ্চারণ এবং সঞ্চারক ব্যবস্থা প্রযুক্তিবিদ থেকে প্রযুক্তি ব্যবহারকারী—সকলের আগ্রহের বিষয়ে পরিণত হয়েছে।
পৃথিবী জুড়ে শক্তি গ্রিড প্রতিষ্ঠার কারণে বর্তমানে শক্তি সঞ্চারণ বলতেই বৈদ্যুতিক শক্তি সঞ্চারণকে বোঝায়। শক্তি সাধারণত দিক-পরিবর্তী প্রবাহে প্রেরণ করা হয়ে থাকে। দীর্ঘ দূরত্বে প্রেরণের সময় পরিবাহকের রোধের কারণে সৃষ্ট শক্তির অপচয় (power loss) রোধ করার জন্য বিভব পার্থক্য (voltage) আরোহী ট্রান্সফরমারের সাহায্যে বাড়িয়ে প্রেরণ করা হয়ে থাকে। যেহেতু P = VIcosθ, তাই বিভব পার্থক্য বাড়ালে তড়িৎ প্রবাহ কমে যাবে। আবার ক্ষমতার অপচয় বা formula_1, তাই তড়িৎ প্রবাহ কমে গেলে রোধের কারণে অপচয় (resistive loss) কমে যাবে। শক্তি গ্রহণের স্থানে অবরোহী ট্রান্সফরমারের সাহায্যে বিভবের পূর্ব মান ফিরিয়ে আনা হয়। এছাড়াও কম দূরত্বে পরিবহনের জন্য রেডিও তরঙ্গ, ক্ষুদ্র তরঙ্গ সফলতার সাথে ব্যবহার করা সম্ভব।
বর্তমানে বৈদ্যুতিক শক্তি সঞ্চারণের প্রসারের ফলে যান্ত্রিক উপায়ে শক্তি সঞ্চারণ অনেক কমে গিয়েছে। শিল্পবিপ্লবের সূচনা থেকে শুরু করে ঊনবিংশ শতাব্দী পর্যন্ত যান্ত্রিক উপায়ে শক্তি সঞ্চারণ করা হত। প্রতিটি কারখানায় তখন ড্রাইভশ্যাফটের সাহায্য ঘূর্ণায়মান গতির কারণে উৎপাদিত শক্তি (rotary power) ড্রাইভবেল্ট দ্বারা আলাদা আলাদা ভাবে প্রতিটি যন্ত্রে সরবরাহ করা হত।
যান্ত্রিক শক্তি কঠিন এবং সুষম কাঠামো যেমন ড্রাইভশ্যাফট ব্যবহারের মাধ্যমে এক স্থান থেকে আরেক স্থানে প্রেরণ করা যেতে পারে। বৈদ্যুতিক শক্তি সঞ্চারণের তড়িৎ প্রবাহ এবং বিভব পার্থক্যকে নিয়ন্ত্রণ করার জন্য যেমন ট্রান্সফরমার ব্যবহার করা হয় তেমনিভাবে যান্ত্রিক শক্তির টর্ক এবং দ্রুতি (speed) নিয়ন্ত্রণ করার জন্য ব্যবহৃত হয় ট্রান্সমিশন গিয়ার। জলীয় ব্যবস্থায় শক্তি উৎপাদন এবং পরিবহনের জন্য অধিক চাপে তরল ব্যবহার করা হয়। খাল বা নদীতে বাঁধের সৃষ্টি করে বিদ্যুৎ উৎপাদন করা হয়ে থাকে।
শক্তি জ্বালানি কিংবা রাসায়নিক প্রক্রিয়াজাতকরণের মাধ্যমে এক জায়গা থেকে আরেক জায়গায় পরিবহন করা সম্ভব। কৃত্রিম জ্বালানীর মধ্যে তেজস্ক্রিয় পদার্থ, কাঠের বা শস্য এলকাহল, মিথেন, নানাবিধ গ্যাস, ইত্যাদি।
মহাকাশ বিজ্ঞান

নিম্নলিখিত রূপরেখা মহাকাশ বিজ্ঞানের একটি সংক্ষিপ্ত বিবরণ এবং সাময়িক নির্দেশিকা হিসাবে প্রদান করা হয়েছে:
মহাকাশ বিজ্ঞান এমন একটি ক্ষেত্র যেখানে মহাকাশ অনুসন্ধান, বিশ্লেষণ এবং মহাকাশে ঘটে যাওয়া প্রাকৃতিক ঘটনাসমূহ নিয়ে অধ্যয়ন করা হয়, যেমন মহাকাশ ঔষধ এবং জ্যোতির্জীববিজ্ঞান।
মহাকাশ ভ্রমণ এবং স্পেসফ্লাইটের বিজ্ঞান ও প্রকৌশল, মহাকাশ প্রকৌশলের একটি উপসেট (যার মধ্যে বায়ুমণ্ডলীয় উড়ান অন্তর্ভুক্ত রয়েছে)
দিবর স্তম্ভ

দিবর স্তম্ভ বা দিব্যক জয়স্তম্ভ বাংলাদেশের নওগাঁ জেলার সাপাহার থানার দিবর দিঘীর মধ্যস্থলে অবস্থিত একটি ঐতিহাসিক নিদর্শন। এ দিঘী স্থানীয় জনগণের কাছে কর্মকারের জলাশয় নামে পরিচিত। দিঘীটি ৪০/৫০ বিঘা বা ১/২ বর্গ মাইল জমির উপর অবস্থিত। দিবর দিঘীর মধ্যস্থলে অবস্থিত আটকোণ বিশিষ্ট গ্রানাইট পাথরের এতবড় স্তম্ভ বাংলাদেশে বিরল। এ স্তম্ভের সর্বমোট উচ্চতা ৩১ ফুট ৮ ইঞ্চি। পানির নিচের অংশ ৬ ফুট ৩ ইঞ্চি এবং পানির উপরের অংশ (পরিদর্শন কালে জরিপের সময়) ২৫ ফুট ৫ ইঞ্চি। এ স্তম্ভে কোন লিপি নেই। স্তম্ভের উপরিভাগ খাঁজ কাটা অলঙ্করণ দ্বারা সুশোভিত।
দিবর দিঘীর মধ্যস্থিত জয়স্তম্ভ প্রতিষ্ঠার উদ্দেশ্য সম্পর্কে ৩টি পৃথক মত পাওয়া যায়:
নওগাঁর পত্নীতলা উপজেলার অন্যতম ঐতিহাসিক নিদর্শন দিবর দিঘীর দিব্যকের জয়স্তম্ভ। এই দিবর দিঘীর দিব্যকের জয়স্তম্ভকে ঘিরে গড়ে উঠেছে দীঘির চারপাশে মনোরম পরিবেশ। পাল আমলে খননকৃত ৬০ বিঘা দিঘীর মাঝখানে আশ্চর্যজনকভাবে স্থাপিত অখণ্ড গ্রানাইড পাথরের স্তম্ভ সূদুর অতীতের বাঙ্গালীর শৌর্যবীর্যের সাক্ষ্য বহন করছে আজও। উল্লেখ্য, ঐতিহাসিক দিবর দিঘীটি নওগাঁ জেলা সদর হতে উত্তর পশ্চিমে ৫২ কি.মি. এবং পত্নীতলা সদর হতে ১৩ কি.মি. পশ্চিমে নজিপুর- সাপাহার রাস্তার পার্শ্বে দিবর ইউনিয়নের দিবর গ্রামে অবস্থিত। এই দিবর দীঘির মাঝখানের স্তম্ভটির উচ্চতা ৩১ ফুটের মধ্যে পানির উপরিভাগে ১০ ফুট, পানির নিচে ১০ ফুট ও মাটির নিচে ১১ ফুট গ্রথীত আছে বলে জানা গেছে।
পাথরটির ইতিহাস নিয়ে নানা মতভেদ রয়েছে। দ্বিতীয় মহিপাল ছিল দুর্বল ও চরিত্রহীন শাসক। দ্বিতীয় মহিপালের অযোগ্যতার কারণে বাংলায় অসন্তোষ বৃদ্ধি পায়। কিছু সেনাপতি ও বিপথগামী লোক এ সুযোগে দ্বিতীয় মহিপালকে হত্যা করে। দিব্যক সর্বসম্মতিক্রমে বরেন্দ্রভূমির অধিপতি নির্বাচিত হন। দিব্যকের শাসনামল ছিল ১০৭৫-১১০০ সাল পর্যন্ত। দ্বিতীয় মহিপালের সময় তিনজন রাজা বাংলায় শাসন করেন। এরা হলেন দিব্যক, রুদ্রক ও ভীম। ব্রিটিশ ভারতীয় বিশিষ্ট ইতিহাস লেখক বুকারন হ্যামিলটনকে পূর্ব ভারতীয় অঞ্চলে ঐতিহাসিক স্থানগুলোর উপর জরিপ করে একটি তালিকা প্রণয়নের জন্য এই অঞ্চলে পাঠান। তিনি ১৭৮৯ সালে দীঘির পার্শ্বে এসে উপস্থিত হন এবং জরিপ করেন। বুকারন হ্যামিলটন ঐ দিঘীটিকে কৈবর্ত্যদের বলে উল্লেখ করেন। তবে ব্রিটিশ প্রত্নতত্ববিদ স্যার আলেকজান্ডার ক্যানিং হামের মতো, একাদশ শতাব্দির দিব্যকের ভ্রাতা রুদ্রকের পুত্র প্রখ্যাত নৃপতি ভীমের কীর্তি এটি। এ স্তম্ভের প্রতিষ্ঠাতা সম্পর্কে ঐতিহাসিকদের মাঝে মতবিরোধ থাকলেও আজ অবধি দিব্যকের কীর্তি বলে অত্রাঞ্চলে প্রবাদ প্রচলিত রয়েছে। ধারণা করা হয, এই শাসনামলে পাল বংশকে পরাজিত করে বিজয় অর্জনের স্মৃতি চিহ্ন হিসাবে দীঘির মাঝখানে জয়স্তম্ভ স্থাপন করা হয়। এটি একটি অখণ্ড পাথর কেটে তৈরি করা হয়েছে। বর্তমান মুর্শিদাবাদে সাগরদিঘীতেও দিব্যকের অভিযান হয়েছিল এবং সেই স্থানে একটি বিজয়স্তম্ভ প্রোথিত হয়। রামপাল কর্তৃক সাম্রাজ্য পুনরুদ্ধারের পরে এটি ভেংগে ফেলা হয়েছিল।
রেইকিয়াভিক

রেইকিয়াভিক (; ; ) আইসল্যান্ডের রাজধানী ও বৃহত্তম শহর। শহরটি আইসল্যান্ডের দক্ষিণ-পশ্চিম অংশে, সেলথিয়ার্নার উপদ্বীপের উত্তরাংশে, ফাখ্‌সাফ্লোই উপসাগরের দক্ষিণ-পূর্ব কোনায় অবস্থিত। রেইকিয়াভিক আইসল্যান্ডের বৃহত্তম শহর, সাংস্কৃতিক কেন্দ্র ও একটি প্রধান মৎস্য বন্দর। এটি আইসল্যান্ডের বৃহত্তম শিল্প ও বাণিজ্যকেন্দ্র। দেশের প্রায় অর্ধেক শিল্প কারখানা এখানে অবস্থিত। এখানে খাদ্য প্রক্রিয়াকরণ, পোশাক, রঙ, ধাতব দ্রব্য, মুদ্রিত বস্তু, জাহাজ নির্মাণ, ইত্যাদির শিল্প কারখানা আছে। শহরের দক্ষিণ-পশ্চিমে ৩২ কিলোমিটার দূরে কেপ্লাভিকে একটি আন্তর্জাতিক বিমানবন্দর আছে।
রেইকিয়াভিক একটি আধুনিক ও পরিচ্ছন্ন শহর। শহরের বেশিরভাগ দালান কংক্রিট দিয়ে নির্মিত। নিকটবর্তী ভূ-গর্ভস্থ উষ্ণ প্রস্রবণের পানি নলের মধ্যে দিয়ে প্রবাহিত করে দালানগুলিকে গরম রাখা হয়। একই গরম পানি আউটডোর সাঁতার কাটার পুলগুলিতেও ব্যবহার করা হয়।
এই শহরে আইসল্যান্ড বিশ্ববিদ্যালয় (১৯১১), আইসল্যান্ডের আইনসভা আলথিং, রেইকিয়াভিক সঙ্গীতশালা (১৯৩০), লুথেরান ক্যাথিড্রাল, জাতীয় গ্রন্থাগার, জাতীয় সংগ্রহশালা, এবং জাতীয় নাট্যশালা অবস্থিত। আর্নি মাগ্‌নুসন ইন্সটিটিউট আইসল্যান্ড বিশ্ববিদ্যালয়ের অংশ এবং এখানে আর্নি মাগ্‌নুসনের লেখা খসড়ার একটি সংগ্রহ আছে (আগে এগুলি কোপেনহাগেন বিশ্ববিদ্যালয়ে ছিল)। শহরের বহু জাদুঘর ও গ্যালারির মধ্যে তিনটি দালান নিয়ে গঠিত রেইকিয়াভিক শিল্পকলা জাদুঘর এবং সিগুরজন ওলাফসন জাদুঘর দুইটি উল্লেখযোগ্য। আইসল্যান্ডের রাষ্ট্রপতির বাসভবন বেসাস্টাডহির শহরের বাইরে অবস্থিত।
অন্যান্য দর্শনীয় স্থানের মধ্যে আছে প্রাকৃতিক ইতিহাস জাদুঘর, জাতীয় জাদুঘর, হালগ্রিমুরের গির্জা, এবং লেইফ এরিকসনের একটি মূর্তি। মূর্তিটি ১৯৩০ সালে আলথিঙের সহস্রতম প্রতিষ্ঠাবার্ষিকী উপলক্ষে মার্কিন যুক্তরাষ্ট্র আইসল্যান্ডকে উপহার দেয়।
রেইকিয়াভিক শব্দটির অর্থ "ধোঁয়ার উপসাগর"। আইসল্যান্ডীয় ঐতিহ্য অনুসারে ইনগোলফুর আর্নারসন নামের এক ভাইকিং নাবিক প্রথম ৮৭৪ সালে এখানে বসতি স্থাপন করেন। বিংশ শতাব্দীর আগ পর্যন্তও এটি একটি ক্ষুদ্র জেলে শহর ছিল। ১৭৮৬ সালে এটিকে পৌর শহরের মর্যাদা দেয়া হয় এবং ডেনীয়-শাসিত আইসল্যান্ডের প্রশাসনিক কেন্দ্র বানানো হয়। ১৮৪৩ সালে শহরটিতে আইসল্যান্ডের আইনসভা আলথিং স্থানান্তরিত করা হয়। ১৯১৮ সালে এটিকে ডেনীয় রাজার অধীনে স্বায়ত্বশাসিত আইসল্যান্ডের রাজধানী বানানো হয়। ১৯৪৪ সালে শহরটি স্বাধীন আইসল্যান্ড প্রজাতন্ত্রের রাজধানীতে পরিণত হয়। সমগ্র বিংশ শতাব্দী জুড়ে শহরটির অর্থনৈতিক উন্নতি ঘটে। শহরে বর্তমানে এক লক্ষের কিছু বেশি লোক বাস করেন।
কুড়িগ্রাম (দ্ব্যর্থতা নিরসন)

কুড়িগ্রাম নামে বাংলাদেশে একটি শহর রয়েছে। এছাড়াও কুড়িগ্রাম দ্বারা যা কিছু বোঝানো হতে পারে:
কোয়ান্টাম মহাকর্ষ

কোয়ান্টাম মহাকর্ষ তাত্ত্বিক পদার্থবিজ্ঞানের একটি শাখা যেখানে কোয়ান্টাম বলবিজ্ঞান এবং সাধারণ আপেক্ষিকতাকে একত্রিত করার চেষ্টা করা হয়। কোয়ান্টাম বলবিজ্ঞান প্রকৃতির তিনটি মৌলিক বলকেই ব্যাখ্যাকরতে পারে এবং সাধারণ আপেক্ষিকতা প্রকৃতির চতুর্থ মৌলিক বল তথা মহাকর্ষ বলকে ব্যাখ্যা করে। সাধারণ আপেক্ষিকতা হল সুবিশাল স্কেলে মহাবিশ্বের পদ্ধতিসমূহ ব্যাখ্যা করার জন্য এবং কোয়ান্টাম বলবিজ্ঞান হল অতিপারমানবিক পর্যায়ের ব্যাখ্যার জন্য। এখনও একটি দিয়ে অন্যটি ব্যাখ্যা করা যায়নি। এ দুটিকে একত্রিত করতে পারলে প্রকৃতির চারটি মৌলিক মিথস্ক্রিয়াকে একটিমাত্র কাঠামোতে ব্যাখ্যা করার উপযগী তত্ত্ব প্রদান সম্ভব হতে পারে। সেই তত্ত্বকে বলা হবে সবকিছুর তত্ত্ব বা থিওরি অফ এভরিথিং।
কোয়ান্টাম মহাকর্ষ ব্যাখ্যা করার জন্য বেশ কয়েকটি তত্ত্বের অবতারণা করা হয়েছে:
বার্সেলোনা

বার্সেলোনা ( , , ) স্পেনের উত্তর-পূর্ব উপকূলে অবস্থিত একটি শহর। এটি কাতালুনিয়ার স্বায়ত্তশাসিত সম্প্রদায়ের রাজধানী ও বৃহত্তম শহর, সেইসাথে স্পেনের দ্বিতীয় সর্বাধিক জনবহুল পৌরসভা। এটি দেশটির শিল্প ও বাণিজ্যের প্রধানতম কেন্দ্র। এছাড়া এটি স্পেনের সংস্কৃতি ও শিক্ষাব্যবস্থার অন্যতম গুরুত্বপূর্ণ কেন্দ্র।
মূল বার্সেলোনা শহরের জনসংখ্যা ১৬ লক্ষ, যা স্পেনের ২য় সর্বোচ্চ (রাজধানী মাদ্রিদের পরেই)। বার্সেলোনা পৌর এলাকাটি বার্সেলোনা প্রদেশের অন্তর্গত অনেকগুলি প্রতিবেশী পৌরসভা পর্যন্ত প্রসারিত হয়েছে এবং এই বৃহত্তর বার্সেলোনা এলাকাতে প্রায় ৪৮ লক্ষ লোকের বাস। ফলে বার্সেলোনা সমগ্র ইউরোপীয় ইউনিয়নের ৬ষ্ঠ সর্বাধিক জনবহুল পৌর এলাকা (প্যারিস, লন্ডন, মাদ্রিদ, রুর এলাকা ও মিলানের পরে)।
অনুমান করা হয় যে কার্থেজীয় বা ফিনিসীয় জাতির লোকেরা খ্রিস্টপূর্ব ৩য় শতকে এখানে একটি লোকালয় প্রতিষ্ঠা করে। পরবর্তীতে রোমানরা ও রোমানদের পতনের পর ভিসিগথ জাতির লোকেরা এটিকে শাসন করে। ৭১৫ খ্রিষ্টাব্দে বার্বার ও স্পেনীয়দের মিশ্র মুসলমান জাতি মুর জাতির লোকেরা এটিকে দখল করে নেয়। কিন্তু রাজা শারল্যমাইনের নেতৃত্বে ফ্রাংক জাতির লোকেরা এটিকে পুনর্দখল করে নেয় এবং তারা মুসলমান শাসিত স্পেন (আল আন্দালুস) ও কারোলিঙ্গীয় রাজবংশ শাসিত ফ্রাংকরাজ্যের সীমানাতে একটি সীমান্ত অঞ্চল প্রতিষ্ঠা করে (যার নাম ছিল মার্কা হিস্পানিওলা) বার্সেলোনাকে সেই অঞ্চলের রাজধানী বানায়। মার্কা হিস্পানিওলা অঞ্চলটিই পরে বড় হয়ে কাতালুনিয়াতে পরিণত হয়।
১১৩৭ সালে কাতালুনিয়া আরাগন রাজ্যের সাথে একীভূত হলে বার্সেলোনা একটি বাণিজ্যকেন্দ্র হিসেবে বিকশিত হতে থাকে এবং ভূমধ্যসাগরের ইতালীয় বন্দরগুলির প্রতিদ্বন্দ্বী বন্দর শহরে পরিণত হয়। ১৯শ শতকে এটি চরমপন্থী সমাজতন্ত্রবাদীদের আন্দোলন ও কাতালান বিচ্ছিন্নতাবাদের কেন্দ্রবিন্দুতে পরিণত হয়। ১৯৩৭-১৯৩৯ সালে স্পেনীয় গৃহযুদ্ধের সময় এটি রাজার বিশ্বস্তদের রাজধানী ছিল। ফ্রান্সিসকো ফ্রাংকো বার্সেলোনাকে করায়ত্ত করলে কাতালান প্রতিরোধের অবসান ঘটে এবং কাতালুনিয়া স্পেনের সাথে পুনঃএকত্রিত হয়। অধুনা বার্সেলোনা শহরটি এর দৃষ্টিনন্দন স্থাপত্যগুলির (বিখ্যাত স্থপতি আন্তোনি গাউদি'র নকশাকৃত স্থাপনাগুলি যেগুলির মধ্যে উল্লেখযোগ্য) জন্য বিশেষ খ্যাতি লাভ করেছে। ১৯৯২ সালে শহরটি গ্রীষ্মকালীন অলিম্পিক ক্রীড়া প্রতিযোগিতার আয়োজন করে।
বার্সেলোনাতে উচ্চ শিক্ষার মান খুবই উন্নত। বার্সেলোনা বিশ্ববিদ্যালয় বিশ্বের সেরা বিশ্ববিদ্যালয়গুলির একটি।
সাধারণ ইচ্ছা

সাধারণ ইচ্ছা (ফরাসি ভাষায়: volonté générale) রাষ্ট্রবিজ্ঞানের একটি ধারণা যা একক ব্যক্তির ইচ্ছার সামষ্টিক প্রকাশের প্রতি নির্দেশ করে।
জঁ-জাক রুসো তার ‘সামাজিক চুক্তি’ (১৭৬২) ("Du Contrat Social") গ্রন্থে রাষ্ট্র তথা সমাজ গঠনের আদি কারণ হিসাবে ‘সাধারণ ইচ্ছা’ কে চিহ্নিত করেছেন যা সামাজিক চুক্তির মাধ্যমে সংগঠিত হয়। রুসোর মতে: মানুষ নিজেদের মধ্যে চুক্তির মাধ্যমে ব্যক্তির স্বাধীনতা সংকুচিত করতঃ ব্যক্তিগত অধিকার ও নিরাপত্তা নিশ্চিত করার লক্ষ্যে সাধারণ ইচ্ছা’র অভিব্যক্তি হিসাবে রাষ্ট্রের সৃষ্টি করেছে। রুসো লিখেছেন, “একমাত্র সাধারণ ইচ্ছাই সংগঠনের উদ্দেশ্যের দিক থেকে রাষ্ট্র পরিচলন করে।”
রুসো আরো লিখেছেন, “ব্যক্তির ইচ্ছাই সমাজ বা রাষ্ট্রের ইচ্ছা হওয়ায় জনগণের সার্বভৌমত্ব সুনিশ্চিত হয়। সাধারণ ইচ্ছা সকল সময়ই যথার্থ এবং জনগণের মংগলাভিমুখী। কিন্তু তার অর্থ এই নয় যে সর্বসাধারণের সিদ্ধান্ত সব সময় সঠিক হবে।” কারণ কল্যাণকামী হলেও সকল সময় কী-সে কল্যাণ প্রত্যেক মানুষ সর্বদা তা নিরুপণ করতে সক্ষম হয় না। এ জন্য রুসো ইচ্ছাকে ‘সকলের ইচ্ছা’ (ফরাসী: la volonté de tous) ও ‘সাধারণের ইচ্ছা’ (ফরাসী: la volonté generale) এ দুই ভাগে বিভিক্ত করেছেন। প্রথমটি ব্যক্তিগত স্বার্থের সমষ্টি আর দ্বিতীয়টি সার্বজনীন স্বার্থ। তবে রুসো আশাবাদী ছিলেন যে, সাধারণ ইচ্ছা সকল সময়ই বুদ্ধির(éclairée) পরিচয় দিবে এবং জনসাধারণ (কখনই) নিজেদের প্রতারিত করবে না।
ক.ছোট্টো গন্ডিতে আবদ্ধতা:- "কোনো ছোটো রাষ্ট্র অথবা কোনো সীমিত অথবা ছোটো অঞ্চলের ক্ষেএে এই তত্ত্বটি প্রয়গ করা গেলেও বৃহৎ অঞ্চলের ক্ষেএে তা হয়ত আদতে কখনই সম্ভবপর নয়।" 
খ.সর্বগ্ৰাসী ক্ষমতা রয়েছে:- "(মানুষ যেহেতু তার ইচ্ছাকে নিয়ন্ত্রন করতে সক্ষম নয় অথএব মানুষের মনে কোনো কিছুকে বা কাউকে শেষ করে দেবার প্রবনতা থাকতে পারে )এমনি হাজারো অনুচিৎ , মানুষের অথবা সামাজিক ক্ষতি সাধন করার ইচ্ছা যদি কারো হয় ও তাতে যদি সমাজের বাকিদের সমর্থন পায় ,তবে তা সমাজে ভয়ংকর প্রভাব ফেলতে পারে।"
৫৫ ক্যানক্রি

৫৫ ক্যানক্রি (ইংরেজি: 55 cancri; , ইংরেজিতে কখনও কখনও ক্যানক্রাই নামে উচ্চারিত হয়) হচ্ছে কর্কট রাশিতে অবস্থিত একটি যুগল তারা। এটি পৃথিবী থেকে প্রায় ৪১ আলোকবর্ষ দূরে অবস্থিত । ৫৫ ক্যানক্রির জগতে একটি হলদে বামন তারা (৫৫ ক্যানক্রি এ) অবস্থিত যেটি অনেকটা আমাদের সূর্যের মত দেখতে। এবং একটি লাল বামন তারা (৫৫ ক্যানক্রি বি) ও অবস্থিত। এবং এই দুটি বামন তারার মধ্যবর্তী দূরত্ব পৃথিবী থেকে সূর্যের মধ্যবর্তী দূরত্বের প্রায় ১০০০ গুন ।
২০০৮ সাল পর্যন্ত "৫৫ ক্যানক্রি এ" এর কক্ষপথে পাঁচটি বহির্গ্রহের সন্ধান পাওয়া গেছে। এরমধ্যে চারটি গ্রহের ভর প্রায় বৃহস্পতি গ্রহের ভরের সমান। এবং অন্যটির ভর প্রায় নেপচুনের ভরের সমান| ৫৫ক্যানক্রি হলো আমদের জানা সর্বপ্রথম বহির্জাগতিক সৌরমণ্ডল যেখানে পাঁচটি গ্রহ রয়েছে।
৫৫ ক্যানক্রি এ কে NASA Terrestrial Planet Finder mission এর ১০০টি তারকার মধ্যে ৬৩ তম স্থান দেয়া হয়েছে।
এই নক্ষত্রটির বেয়ার সূচকের মান "Rho ক্যানক্রি" এবং ফ্লেমস্টেড সূচকের মান "৫৫ ক্যানক্রি"। সাধারণত নক্ষত্রের বর্ণনা দেবার জন্য যারা ফ্লেমস্টেড সূচক ব্যবহার করেন তারা একে ঐ সূচকের মান অনুসারে একে "৫৫ ক্যানক্রি" বলে থাকেন।
৫৫ ক্যানক্রি জগৎ আমাদের সৌরজগতের খুব কাছে অবস্থিত। Hipparcos astrometry satellite এর মাধ্যমে দেখা গেছে ৫৫ ক্যানক্রি এ আমাদের থেকে মাত্র ৭৯.৮০ মিলি আর্ক সেকেন্ড দূরে অবস্থিত (দুরত্ব ১২.৫ পারসেক এ তুলনা করা হয়েছে) ৫৫ ক্যানক্রি এ এর apparent magnitude প্রায় ৫.৯৫ এবং এটি সাধারণ দুরবীন এর সাহায্যি দেখা যায়। এছাড়া আকাশ পরিষ্কার থাকলে এটিকে খালি চোখেও দেখা সম্ভব। এছাড়া ৫৫ ক্যানক্রি বি আকৃতিতে ১৩তম; এবং এটিকে নভোদূরবীক্ষন যন্ত্রের সাহায্যে দেখা যায়।
সময়ের কথা

সময়ের কথা বাংলাদেশ এর রাষ্ট্র নিয়ন্ত্রিত টেলিভিশন বাংলাদেশ টেলিভিশন এ প্রচারিত একটি আলোচনামূলক অনুষ্ঠান। অনুষ্ঠানটি পরিকল্পনা ও উপস্থাপনা করেছেন সৈয়দ মুনির খসরু, যিনি ব্যবসায় প্রশাসন ইন্সটিটিউট, ঢাকা বিশ্ববিদ্যালয় এর একজন শিক্ষক এবং পরিচালনা করেছেন আব্দুন নূর তুষার।
২০০৭ এর ২২ জুন বাংলাদেশে সাবেক মার্কিন রাষ্ট্রদূত - প্যাট্রিসিয়া বিউটিনিসের সাক্ষাৎকার সম্প্রচারের মাধ্যমের অনুষ্ঠানটির সম্প্রচার কার্যক্রম শুরু হয়। সাক্ষাৎকারে বিউটিনিস রসিকতার ছলে বাংলাদেশীদের "কখনো কখনো ষড়যন্ত্রপ্রবণ" বলায় প্রথম পর্বটি উল্লেখযোগ্যভাবে গণমাধ্যমের দৃষ্টি আকর্ষণ করতে সক্ষম হয়। অনুষ্ঠানটি প্রতি শুক্রবার রাত ৯:১০ এ প্রচারিত হয়; যেহেতু বাংলাদেশে শুক্র ও শনিবার সাপ্তাহিক ছুটি গণ্য করা হয়, সেহেতু সময়টিকে সপ্তাহান্তিক মুখ্য সম্প্রচার সময় হিসেবে গণ্য করা যেতে পারে। যদিও সময়ের কথা নতুন অনুষ্ঠান, তা সত্ত্বেও দর্শক-সমালোচকদের কাছে এটি যে উল্লেখযোগ্য গ্রহণযোগ্যতা পেয়েছে তার কারণ এর আকর্ষনীয় ও অভিনব মঞ্চ সজ্জা, মানসম্মত বিষয় নির্বাচন, সৃষ্টিশীল আঙ্গিক।. "সময়ের কথা"এর প্রতিটি পর্ব সাধারণত নির্বাচিত বিষয় অথবা জাতীয় গুরুত্বপূর্ণ ঘটনা যেমন, নির্বাচনী ও রাজনৈতিক পূনর্গঠন, দুর্নীতি দমন অভিযান, নিত্যপ্রয়োজনীয় পণ্য মূল্যের উর্ধ্বগতি ইত্যাদির উপর ভিত্তি করে নির্মিত হয়। মাঝে মাঝে অনুষ্ঠানটিতে বিনোদন কেন্দ্রিক বিষয় যেমন বাংলা গান এর চলতি হাল , ক্রিকেট ইত্যাদিও আলোচিত হয়।
"সময়ের কথা" অনুষ্ঠানের শুরুতে নির্বাচিত বিষয়ের সচিত্র পটভূমি প্রদর্শন করা হয় যাতে আলোচনা দর্শকগণের কাছে আরো উপভোগ্য হয়। অনুষ্ঠানের শেষে, আলোচনার সারবস্তু উল্লেখ করা হয়। অনুষ্ঠানটিতে এ পর্যন্ত প্যাট্রিসিয়া বিউটিনিস, আনোয়ার চৌধুরী( বাংলাদেশে ব্রিটিশ হাইকমিশনার), আইএমএফ এবং এডিবি এর বাংলাদেশ প্রধানগণ এবং আরো কয়েকজন খ্যাতিমান ব্যক্তিত্ব উপস্থিত হয়েছেন। অংশগ্রহণকারীর পছন্দমত অনুষ্ঠানটি বাংলা অথবা ইংরেজিতে হয়ে থাকে। ইংরেজি আলোচনার বাংলা অনুলিপি পর্দায় প্রদর্শিত হয়।
পরিকল্পনা

পরিকল্পনা হলো ভবিষ্যতে কোনো সুনির্দিষ্ট লক্ষ্য অর্জনের অভিপ্রায়ে প্রস্তুতকৃত একটি নকশা অথবা কর্মসূচির তালিকা যাতে সম্পদ ও সময়ের ব্যবহার সম্পর্কে বিস্তারিত বিবরণ লিপিবদ্ধ থাকে। পরিকল্পনাকে সাধারণত লক্ষ্য অর্জনের প্রয়োজনে প্রস্তুতকৃত প্রয়োজনীয় পদক্ষেপসমূহের একটি অস্থায়ী তালিকা হিসেবে বিবেচনা করা হয়ে থাকে। 
পরিকল্পনা আনুষ্ঠানিক অথবা অনানুষ্ঠানিক হতে পারে। 
পরিকল্পনা বিবৃত করার সবচেয়ে জনপ্রিয় উপায় হলো এর ব্যাপ্তি, সময়সীমা ও নির্দিষ্টতা দ্বারা ব্যাখ্যা করা। বিভিন্ন রকম পরিকল্পনা একে অন্যের পরিপূরক রূপে কাজ করে। 
অস্পষ্ট বা প্রাথমিক ধারণা রূপে অনানুষ্ঠানিক পরিকল্পনার মাধ্যমেই মূলত পরিকল্পনার সূত্রপাত ঘটে। কর্মক্ষেত্রে অনানুষ্ঠানিক পরিকল্পনা দিয়েই কর্ম সম্পাদন করে ফেলা কোনো বিরল ঘটনা নয়। ব্যবসা-বাণিজ্য কিংবা সামরিক-বেসামরিক নানা বিষয়ে পরিকল্পনার সুত্রপাত অনানুষ্ঠানিকভাবে শুরু হবার পর, সংশ্লিষ্ট সকলের পক্ষে সুলভ, এমন উপায়ে পরিকল্পনা লিখিত আকারে সংরক্ষিত হয়, যা পরবর্তিতে আরও পরিশীলিত আনুষ্ঠানিক পরিকল্পনা রূপে প্রকাশ পায়। সকলের পক্ষে সুলভ হওয়ায় একাধিক মানুষ একটি পরিকল্পনায় কাজ করার সুযোগ পায়।
তত্ত্ব

তত্ত্ব (; Thea অর্থ "প্রদর্শন" এবং Horao অর্থ "আমি দেখি", যার পূর্ণ অর্থ theorein "একটি প্রদর্শন দেখা বা পর্যবেক্ষণ করা") সাধারণ ভাষাতে নির্দেশ করে একটি ধারণা যা অনুমান, আন্দাজ, ধারণা, পরীক্ষা, এমনকি বিমূর্ত থেকে জন্ম নেয়।
কিছু উৎস অনুসারে, প্রাচীন গ্রিকে তত্ত্ব শব্দটি ঘনঘন ব্যবহার করা হতো একটি নাট্যমঞ্চ "দৃষ্টিপাত" করা হিসাবে। এইটি ব্যাখ্যা করা যেতে পারে যে তত্ত্ব শব্দটি কখনও কখনও অস্থায়ীর জন্য অথবা বাস্তবতার উল্টো কিছু জিনিস হিসেবে।
শব্দ তত্ত্বের দুটি অর্থ রয়েছে, একটি ব্যবহৃত হয় প্রায়োগিক বিজ্ঞানে (উভয় প্রাকৃতিক এবং সামাজিক) এবং অন্যটি ব্যবহৃত হয় দর্শনবিদ্যা, গণিত, যুক্তি, এবং মনুষ্যত্বে অন্যান্য ক্ষেত্র জুড়ে।জ্ঞানের বিভিন্ন শাখায় এর প্রয়োগার্থে পার্থক্য থাকলেও জ্ঞানের আলোচনা ও ক্রমবিকাশের ক্ষেত্রে মূলভাবগুলির পদ্ধতি ও প্রকাশভঙ্গির একটি সুসংহত রূপ, যা বাস্তবের নিয়ম ও সারগত সংযোগগুলির এক অখণ্ড চিত্র উপস্থাপন করে।
এমিরেট্‌স স্টেডিয়াম

এমিরেট্‌স স্টেডিয়াম অ্যাশবারটন গ্রুভ, দক্ষিণ লন্ডনে অবস্থিত ফুটবল স্টেডিয়াম। ২০০৬ সালের জুলাই মাসে উদ্বোধন হওয়া এই স্টেডিয়ামটি আর্সেনাল ফুটবল ক্লাবের নিজেদের মাঠ। স্টেডিয়ামটির সর্বোচ্চ ধারণ ক্ষমতা ৬০,৩৫৫ জন। যা এফএ প্রিমিয়ার লীগের দ্বিতীয় (ওল্ড ট্রাফোর্ড এর পর) এবং যেকোন মাঠ হিসাবে লন্ডনের তৃতীয় বৃহত্তম স্টেডিয়াম। তৈরি হবার সময় এটি অ্যাশবারটন গ্রুভ নামে পরিচিত ছিল পররবর্তীতে আর্সেনাল এমিরেট্‌স এর সাথে ইংরেজ ফুটবল ইতিহাসের সর্বোবৃহৎ ১০০ মিলিয়ন পাউন্ডের চুক্তির ফলে ২০১২ সাল পর্যন্ত এই স্টেডিয়ামটির অফিসিয়ালি এমিরেট্‌স স্টেডিয়াম নামে পরিচিত হবে। স্টেডিয়ামটি তৈরি করতে খরচ ধরা হয়েছিল ৪৩০ মিলিয়ন ইউরো। অবশ্য এর পুরোটাই স্টেডিয়াম তৈরিতে ব্যবহৃত হয়নি।
এই মাঠে স্থানীয় খেলা ছাড়াও আরও অনেক আন্তর্জাতিক ম্যাচ অনুষ্ঠিত হয়েছে। প্রথম আন্তর্জাতিক খেলাটি ছিল আর্জেন্টিনা ও ব্রাজিলের মধ্যে।
আর্সেনাল স্টেডিয়াম

আর্সেনাল স্টেডিয়াম দক্ষিণ লন্ডনের হাইবারিতে অবস্থিত একটি ফুটবল মাঠ। ৬ই সেপ্টেম্বর, ১৯১৩ সাল থেকে ২০০৬ সাল পর্যন্ত এটি ছিল আর্সেনালের নিজেদের মাঠ। স্থানের নাম হাইবারি হওয়াতে স্টেডিয়ামটি হাইবারি নামে বেশি পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আরকিবাল্ড লেইতচ। নকশা ছিল সেই সময়কার ইংল্যান্ডের অন্য সকল মাঠের অনুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর দেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারতো। পরে টেইলর রিপোর্ট এবং প্রিমিয়ার লীগের নিয়ম অনুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌স লীগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা। যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যা বিশিষ্ট অ্যাশবুরটন (পরবর্তীরে এমিরেট্‌স স্টেডিয়াম) তৈরি করার পরিকল্পনা হাতে নেয়। ২০০৬ সালে এমিরেট্‌স স্টেডিয়াম তৈরি শেষ হবার পর ক্লাবটি আবাসন প্রকল্পের হাতে মাঠটি ছেড়ে দেয়।
সোফিস্তেস

প্রাচীন গ্রিক দর্শনের আলোচনায় সোফিস্তেস () কথাটি দিয়ে খ্রিস্টপূর্ব ৫ম ও ৪র্থ শতকের সময়ে প্রাচীন গ্রিসের এমন এক ধরনের শিক্ষককে নির্দেশ করা হয়, যিনি এক বা একাধিক পাঠ্যবিষয়ের উপরে বিশেষজ্ঞ ছিলেন; বিষয়গুলির মধ্যে দর্শন, অলঙ্কারশাস্ত্র, সঙ্গীত, মল্লক্রীড়া ও গণিত উল্লেখ্য। তারা মূলত তরুণ রাষ্ট্রপরিচালক, কূটনীতিবিদ ও অভিজাত শ্রেণীর ব্যক্তিদেরকে "আরেতে" তথা সদগুণ বা উৎকৃষ্ট নৈতিক মূল্যবোধ শিক্ষা দিতেন। এদেরকে ইংরেজিতে "সফিস্ট" (Sophist) বলা হয়।
সফিস্ট () উৎসারিত হয়েছে গ্রীক শব্দ sophós থেকে, যার অর্থ "জ্ঞানী" মানুষ। প্রাক সক্রেটিস যুগের প্রভাবশালী দার্শনিক সম্প্রদায়। প্রোতাগোরাস, প্রডিকাস, হিপ্পিয়াস, জর্জিয়াস প্রমুখ ছিলেন এদের অন্তর্ভুক্ত। খ্রিস্টপূর্ব ৫ম শতকের শেষ দিকে এরা জনপ্রিয়তা লাভ করলেও পরবর্তীকালে সক্রেটিস ও প্লেটো কর্তৃক এদের চিন্তা-দর্শন ব্যাপক ভাবে সমালোচিত হয়। 
সোফিস্তেসরা ছিলেন পেশাদার শিক্ষক এবং তারা বিভিন্ন স্থান পরিভ্রমণ করে পারিশ্রমিকের বিনিময়ে শিক্ষা দান করতেন। সোফিস্তেসরা কোন সুসংহত দার্শনিক চিন্তার অধিকারী না হলেও তৎকালিন প্রচলিত মতবাদের সমালোচনা ও অসংগতিসমুহ আলোচনার মাধ্যমে জনপ্রিয়তা লাভ করেছিলেন।
বর্তমানে পাশ্চাত্যে সোফিস্তেস বা ইংরেজি ভাষায় "সফিস্ট" বলতে নেতিবাচক অর্থে কূটতার্কিক বা কূটতর্কবিদ্যায় (Sophism সফিজম বা Sophistry সফিস্ট্রি) পারদর্শীদেরকে নির্দেশ করা হয়, যারা চতুর যুক্তিবিন্যসের মাধ্যমে আপাতদৃষ্টিতে যুক্তিযুক্ত কিন্তু আসলে ভ্রান্ত ও অযৌক্তিক বিবৃতির মাধ্যমে মানুষকে ধোঁকা দেবার চেষ্টা করেন।.
পার্তিদো ইন্দেপেন্দেন্তিস্তা পুয়ের্তোরিকেনিয়ো

পার্তিদো ইন্দেপেন্দেন্তিস্তা পুয়ের্তোরিকেনিয়ো (স্পেনীয় ভাষা: Partido Independentista Puertorriqueño; পিআইপি) পুয়ের্তো রিকোর একটি রাজনৈতিক দল যা মার্কিন যুক্তরাষ্ট্র থেকে পুয়ের্তো রিকোর স্বাধীনতার জন্য রাজনৈতিক প্রচারণা এবং আন্দোলন করে। এটি পুয়ের্তো রিকোর তিনটি প্রধান রাজনৈতিক দলের একটি এবং প্রাচীনত্বের দিক দিয়ে নিবন্ধনকৃত সকল দলের মধ্যে দ্বিতীয়।
যারা পিআইপি'র আদর্শের অনুরাগী এবং সেজন্য কাজ করে তাদেরকে সাধারণত ইন্দেপেন্দেন্তিয়াস্তাস, পিপিওলোস এবং কখনও কখনও প্রাক-স্বাধীনতা কর্মী হিসেবে আখ্যায়ীত করা হয়। অ্যাংল মণ্ডলে এই নামগুলো প্রচলিত।
ব্ল্যাকবার্ন রোভার্স ফুটবল ক্লাব

ব্ল্যাকবার্ন রোভার্স ফুটবল ক্লাব (; এছাড়াও ব্ল্যাকবার্ন রোভার্স এফসি অথবা শুধুমাত্র ব্ল্যাকবার্ন রোভার্স নামে পরিচিত) হচ্ছে ব্ল্যাকবার্ন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৫ সালে প্রতিষ্ঠিত হয়েছে। এই ক্লাবটি ফুটবল লিগ এবং প্রিমিয়ার লিগ প্রতিষ্ঠাকালীন তিনটি সদস্য ক্লাবের মধ্যে একটি। ব্ল্যাকবার্ন রোভার্স তাদের সকল হোম ম্যাচ ব্ল্যাকবার্নের ইউড পার্কে খেলে থাকে; যার ধারণক্ষমতা হচ্ছে ৩১,৩৬৭। বর্তমানে এই ক্লাবের ম্যানেজারের দায়িত্ব পালন করছেন ইয়ন দাল তমাসন এবং সিইও-এর দায়িত্ব পালন করছেন স্টিভ ওয়াগোট। বর্তমানে ইংরেজ মধ্যমাঠের খেলোয়াড় লুইস ট্রেভিস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, লিডস ইউনাইটেড এপর্যন্ত ১৩টি শিরোপা জয়লাভ করেছে; যার মধ্যে ৩টি প্রিমিয়ার লিগ, ১টি ইএফএল চ্যাম্পিয়নশিপ, ৬টি এফএ কাপ এবং ১টি ফুটবল লিগ কাপ শিরোপা রয়েছে।